# III. Evidence mednarodne izmenjave podatkov

[1. Avtomatična izmenjava osebnih podatkov v davčnih sistemih 2](#_Toc158210533)

1. Podatki v zvezi z dohodki in premoženjem davčnih rezidentov
2. Podatki o finančnih računih davčnih rezidentov
3. **Podatki o čezmejnih aranžmajih**
4. **Podatki, ki jih sporočajo operaterji digitalnih platform**
5. Podatki na podlagi konvencij o izogibanju dvojnega obdavčevanja dohodka in premoženja (KIDO)

[2. Izmenjava podatkov v carinskih sistemih 5](#_Toc158210534)

1. **Sistem avtonomnih tarifnih kvot in oprostitev**
2. **Nadzorni sistem za ugotavljanje trendov v trgovini in spremljanje trgovine**
3. **Carinski sistem EU za obvladovanje tveganj**
4. **Sistem za registracijo izvoznikov, pooblaščenih za potrjevanje porekla blaga**
5. **Varnostna analitika sistema ICS2**

## Avtomatična izmenjava osebnih podatkov v davčnih sistemih

med državami članicami EU poteka na podlagi [Direktive Sveta 2011/16/EU](https://eur-lex.europa.eu/legal-content/sl/TXT/?uri=CELEX:32011L0016) z dne 15. februarja 2011 o upravnem sodelovanju na področju obdavčevanja, ki je v nacionalno zakonodajo prenesena v Zakon o davčnem postopku ([ZDavP-2](http://www.pisrs.si/Pis.web/pregledPredpisa?id=ZAKO4703)). Na tej podlagi si davčne administracije znotraj EU in, glede na podpisane mednarodno pravne instrumente, tudi z državami, ki niso države članice EU, izmenjujejo sledeče informacije.

**Z drugimi državami članicami EU se podatki izmenjajo prek skupne platforme omrežja CCN (Common Communication Network). Platforma temelji na skupnem komunikacijskem omrežju, ki ga je razvila EU za zagotavljanje vseh prenosov z elektronskimi sredstvi med pristojnimi organi na področju obdavčevanja. Podatki se v sistemu CCN hranijo najdlje 20 let.**

1. **Podatki v zvezi z dohodki in premoženjem** **davčnih rezidentov.** **V skladu s prvim odstavkom 8. člena Direktive 2011/16/EU in prvim odstavkom 248. člena** ZDavP-2**, pristojni organi držav članic EU avtomatično izmenjujejo podatke v zvezi z dohodki in premoženjem rezidentov drugih držav članic za davčna obdobja od leta 2014 dalje (t. i. DAC1). Predmet izmenjave so podatki, ki se nanašajo na davčne zavezance (rezidente), ki prejemajo določene kategorije dohodka in premoženja iz tujine oziroma nerezidente, ki tovrstne dohodke prejemajo v Republiki Sloveniji. Izmenjujejo se sledeče kategorije dohodkov:**
2. **dohodek iz zaposlitve,**
3. **plačila direktorjem,**
4. **produkti življenjskih zavarovanj, ki niso zajeti v drugih pravnih instrumentih EU o izmenjavi podatkov ali drugih podobnih ukrepih,**
5. **pokojnine,**
6. **lastništvo nepremičnih in iz njih izhajajoč dohodek.**

**Na podlagi** [Izvedbene uredbe Komisije (EU) 2015/2378](https://eur-lex.europa.eu/legal-content/sl/TXT/?uri=CELEX%3A32015R2378) **z dne 15. decembra 2015 o določitvi podrobnih pravil za izvajanje nekaterih določb Direktive Sveta 2011/16/EU o upravnem sodelovanju na področju obdavčevanja, se izmenjujejo sledeči osebni podatki:**

1. **podatki o prejemniku dohodka (ime, priimek oz. naziv zavezanca, datum rojstva, kraj rojstva, datum ustanovitve družbe, davčna številka oz. številka za davčne namene, naslov);**
2. **podatki o izplačilu (znesek, datum izplačila, vrsta dohodka, podatki o računu – številka računa, vrsta računa);**
3. **podatki o izplačevalcu (davčna številka, naziv, naslov izplačevalca) – vsi podatki niso obvezni.**

**Podatki se z drugimi državami članicami EU izmenjajo prek skupne platforme omrežja CCN.**

1. **Podatki o finančnih računih davčnih rezidentov.** [Direktiva Sveta 2014/107/EU](https://eur-lex.europa.eu/legal-content/SL/TXT/?uri=CELEX%3A32014L0107) **z dne 9. decembra 2014 o spremembi Direktive Sveta 2011/16/EU glede obvezne avtomatične izmenjave podatkov na področju obdavčenja, razširja izmenjavo podatkov v zvezi z dohodki in premoženjem, na izmenjavo podatkov o finančnih računih (t.i. DAC2). V skladu z odstavkom tri (a) 8. člena** [Direktive 2011/16/EU](https://eur-lex.europa.eu/legal-content/SL/LSU/?uri=celex:32011L0016) **(tretji odstavek 248. člena ZDavP-2), si pristojni organi drugih držav članic EU z avtomatično izmenjavo izmenjujejo podatke o finančnih računih rezidentov drugih držav članic za davčna obdobja od leta 2016 dalje. Predmet izmenjave so podatki, ki se nanašajo na davčne zavezance (rezidente), ki so imetniki finančnih računov odprtih v drugih državah oziroma nerezidente, ki so imetniki finančnih računov v Republiki Sloveniji. Izmenjujejo se sledeče kategorije:** 
   1. **stanje na računu;**
   2. **obresti;**
   3. **dividende;**
   4. **bruto iztržki od prodaje ali odkupa;**
   5. **drugi dohodki.**

**Na tej podlagi se izmenjujejo sledeči osebni podatki:**

* + 1. **ime, naslov, država, katere rezident je (v nadaljnjem besedilu: država) davčna številka ter datum in kraj rojstva osebe, o kateri se poroča in ki je imetnik računa. V primeru subjekta, ki je imetnik računa in za katerega se po uporabi postopkov o dolžni skrbnosti ugotovi, da ima eno ali več obvladujočih oseb, ki so osebe, o katerih se poroča, pa ime, naslov, državo ali države, katerih rezident je, ter davčno številko subjekta in ime, naslov, državo ali države, katerih rezident je, davčno številko ter datum in kraj rojstva vsake osebe, o kateri se poroča;**
    2. **številka računa;**
    3. **davčna številka, naziv in naslov poročevalske finančne institucije;**
    4. **stanje na računu ali vrednost računa, vključno z odkupno vrednostjo ali vrednostjo ob odstopu v primeru zavarovalne pogodbe z odkupno vrednostjo, ali pogodbe rentnega zavarovanja, ob koncu koledarskega leta oziroma, če je bil račun zaprt med letom, o zaprtju računa;**
    5. **v primeru skrbniškega računa: skupni bruto znesek obresti, skupni bruto znesek dividend in skupni bruto znesek drugih dohodkov, ustvarjenih v zvezi s sredstvi na računu, ki se v vsakem od primerov vplačajo ali pripišejo na račun med koledarskim letom in skupni bruto iztržek od prodaje ali odkupa finančnih sredstev, ki se vplača ali pripiše na račun med koledarskim letom, v zvezi s katerim je poročevalska finančna institucija delovala kot skrbnik, borzni posrednik, pooblaščenec ali zastopnik imetnika računa;**
    6. **v primeru depozitnega računa: skupni bruto znesek obresti, vplačanih ali pripisanih na račun med koledarskim letom in**
    7. **v primeru računov, ki niso opisani v 5. ali 6. točki tega odstavka: skupni bruto znesek, plačan ali pripisan imetniku računa v zvezi z računom med koledarskim letom, v zvezi s katerim je poročevalska finančna institucija dolžnik, vključno s skupnim zneskom vseh plačil v zvezi z odkupom, opravljenih imetniku računa med koledarskim letom.**

**Podatki se pridobijo od poročevalskih finančnih institucij Slovenije ter z državami članicami EU izmenjajo prek omrežja CCN. Z državami, ki niso države članice EU, se podatki izmenjujejo prek OECD sistema CTS (Common Transmission System).**

**Z državami, ki niso države članice EU, se podatki izmenjujejo na podlagi OECD Večstranskega sporazuma o izmenjavi informacij o finančnih računih (MCAA).** Celoten seznam jurisdikcij, ki so podpisale MCAA je objavljen na [spletni strani OECD.](https://www.oecd.org/tax/automatic-exchange/international-framework-for-the-crs/crs-mcaa-signatories.pdf)

**Podatki o finančnih računih davčnih rezidentov, se z ZDA izmenjujejo na podlagi Sporazuma med Vlado Republike Slovenije in Vlado Združenih držav Amerike o izboljšanju spoštovanja davčnih predpisov na mednarodni ravni in izvajanju** [**FATCA**](https://www.fu.gov.si/nadzor/podrocja/mednarodna_izmenjava/fatca/) **(t.i. FATCA sporazum) za davčna obdobja od leta 2014 dalje. Predmet izmenjave so podatki, ki se nanašajo na davčne zavezance (rezidente), ki so imetniki finančnih računov odprtih v ZDA in državljani ali rezidenti ZDA, ki so imetniki finančnih računov v Sloveniji. V ZDA se pošiljajo podatki v skladu z 266d. čl. ZDavP-2, pristojni organ ZDA pa informacije sporoča v skladu s pododstavkom b) drugega odstavka 2. člena FATCA sporazuma. Izmenjujejo se sledeči osebni podatki:**

* + 1. **podatki o prejemniku dohodka (ime, priimek oz. naziv zavezanca, datum rojstva, davčna številka oz. številka za davčne namene, naslov);**
    2. **podatki o izplačilu (bruto znesek, vrsta dohodka - obresti, dividende, drugi dohodki;**
    3. **podatki o računu - številka računa ali ustrezna oznaka, če ni številke računa), podatki o izplačevalcu (identifikacijska številka, naziv, naslov) - vsi podatki niso obvezni.**

**Podatki se pridobijo od poročevalskih finančnih institucij Slovenije ter z ZDA izmenjajo prek ameriškega sistema IDES (International Data Exchange System).**

1. **Podatki o čezmejnih aranžmajih**. [Direktiva Sveta (EU) 2018/822](https://eur-lex.europa.eu/legal-content/SL/TXT/?uri=CELEX%3A32018L0822) z dne 25. maja 2018 o spremembi Direktive 2011/16/EU glede obvezne avtomatične izmenjave informacij na področju obdavčenja v zvezi s čezmejnimi aranžmaji, o katerih se poroča, razširja izmenjavo podatkov na uporabo potencialno škodljivih davčnih aranžmajev (t.i. DAC6). V skladu z 8ab členom [Direktive 2011/16/EU](https://eur-lex.europa.eu/legal-content/SL/LSU/?uri=celex:32011L0016) (248.c člen ZDavP-2) so predmet izmenjave podatki o čezmejnem aranžmaju, o katerem se poroča, in sicer za aranžmaje, ki so se začeli izvajati od 25. junija 2018 dalje. Na podlagi 14. točke člena 8ab Direktive 2011/16/EU se izmenjujejo sledeči osebni podatki:
2. identifikacija posrednikov, zadevnih davčnih zavezancev, vključno z njihovim imenom, datumom in krajem rojstva (če gre za posameznika), rezidentstvom za davčne namene, davčno številko ter, če je primerno, osebami, ki so povezana podjetja zadevnega davčnega zavezanca;
3. identifikacija države članice zadevnega(-ih) davčnega(-ih) zavezanca(-ev) in morebitnih drugih držav članic, katere bi verjetno zadeval čezmejni aranžma, o katerem se poroča;
4. identifikacija morebitne druge osebe v državi članici, na katero bi verjetno vplival čezmejni aranžma, o katerem se poroča, ob navedbi, s katerimi državami članicami je ta oseba povezana.

**Podatki se z drugimi državami članicami EU izmenjajo prek omrežja CCN.**

1. **Podatki, ki jih sporočajo operaterji digitalnih platform.** [Direktiva Sveta (EU) 2021/514](https://eur-lex.europa.eu/legal-content/SL/TXT/HTML/?uri=CELEX:32021L0514) **z dne 22.marca 2021** o spremembi Direktive 2011/16/EU glede obvezne avtomatične izmenjave informacij na področju obdavčenja **razširja izmenjavo podatkov na podatke, ki jih sporočajo operaterji digitalnih platform (t.i. DAC7).**

**V skladu s členom 8ac** [Direktive 2011/16/EU](https://eur-lex.europa.eu/legal-content/SL/LSU/?uri=celex:32011L0016) **(248.č člen ZDavP-2), si pristojni organi držav članic EU z avtomatično izmenjavo izmenjujejo podatke, ki jih o prodajalcih, o katerih se poroča, sporočajo poročevalski operaterji digitalnih platform, za davčna obdobja od leta 2023 dalje. Predmet izmenjave so podatki, ki se nanašajo na davčne zavezance (rezidente), ki so prek digitalnih platform dosegali dohodke z opravljanjem zadevnih dejavnosti (**najem nepremičnin, osebne storitve, prodaja blaga in najem katerega koli načina prevoza). Predmet izmenjave so tudi podatki o nerezidentih, če so dohodke prek digitalnih platform dosegali z oddajo nepremičnin. Na podlagi 2. odstavka 8ac člena Direktive 2011/16/EU se izmenjujejo sledeči osebni podatki:

1. ime in priimek Prodajalca, o katerem se poroča, ki je posameznik;
2. vsako IŠD Prodajalca, vključno z zadevno državo članico izdajateljico, če IŠD ne obstaja, pa kraj rojstva  
   Prodajalca, o katerem se poroča, ki je posameznik;
3. datum rojstva Prodajalca, o katerem se poroča, ki je posameznik;
4. Identifikator finančnega računa, na katerega se Nadomestilo plača ali pripiše, kolikor je na voljo Poročevalskemu operaterju platforme in pristojni organ države članice, v kateri je Prodajalec, o katerem se poroča, rezident v smislu odstavka D oddelka II Priloge V, ni uradno obvestil pristojnih organov vseh drugih držav članic, da ne namerava v ta namen uporabiti Identifikatorja finančnega računa;
5. če se razlikuje od imena Prodajalca, o katerem se poroča, poleg Identifikatorja finančnega računa še ime imetnika finančnega računa, na katerega se Nadomestilo plača ali pripiše, če je na voljo Poročevalskemu operaterju platforme, in vse druge informacije za finančno identifikacijo, ki so Poročevalskemu operaterju platforme na voljo v zvezi z imetnikom tega računa;
6. vsako državo članico, v katerih je Prodajalec, o katerem se poroča, rezident, kot je določeno na podlagi odstavka D oddelka II Priloge V (zgoraj navedene Direktive);
7. skupno Nadomestilo, plačano ali pripisano v vsakem četrtletju Poročevalnega obdobja, in število Zadevnih dejavnosti, za katere je bilo plačano ali pripisano;
8. vse pristojbine, provizije ali davke, ki jih Poročevalski operater platforme zadrži ali zaračuna v vsakem četrtletju Poročevalnega obdobja.

Če Prodajalec, o katerem se poroča, opravlja storitve najema nepremičnin, se sporočijo naslednje dodatne informacije:

1. naslov vsake Oglaševane nepremičnine, ki je določen na podlagi postopkov iz odstavka E oddelka II Priloge V, in ustrezno registrsko številko v zemljiški knjigi oziroma enakovredno številko po nacionalnem pravu države članice, v kateri se nahaja, če je na voljo;
2. skupni znesek Nadomestila, plačanega ali pripisanega v vsakem četrtletju Poročevalnega obdobja, in število Zadevnih dejavnosti, posredovano v zvezi z vsako Oglaševano nepremičnino;
3. če je na voljo, število dni, ko je bila vsaka Oglaševana nepremičnina v Poročevalnem obdobju dana v najem, in vrsto vsake Oglaševane nepremičnine.

**Podatki se pridobijo od poročevalskih operaterjev platform, ki so dolžni poročati v Sloveniji ter se z državami članicami EU izmenjajo prek omrežja CCN2. Z državami, ki niso države članice EU, se podatki izmenjujejo prek OECD sistema CTS (Common Transmission System).**

1. **Podatki** na podlagi konvencij o izogibanju dvojnega obdavčevanja dohodka in premoženja (KIDO), ki temeljijo na[Vzorčni davčni konvenciji OECD](https://view.officeapps.live.com/op/view.aspx?src=https%3A%2F%2Fwww.fu.gov.si%2Ffileadmin%2FInternet%2FDavki_in_druge_dajatve%2FPodrocja%2FMednarodno_obdavcenje%2FOpis%2FIzvajanje_mednarodnih_pogodb_o_izogibanju_dvojnega_obdavcevanja_dohodka_in_premozenja.docx&wdOrigin=BROWSELINK) **(**[OECD Model Tax Convention on Income and on Capital](https://www.oecd.org/ctp/treaties/model-tax-convention-on-income-and-on-capital-condensed-version-20745419.htm)**) (26. člen Vzorčne davčne konvencije OECD – izmenjava informacij). Predmet izmenjave so podatki, ki se nanašajo na davčne zavezance (rezidente), ki prejemajo določene kategorije dohodka in premoženja iz tujine oziroma nerezidente, ki tovrstne dohodke prejemajo v Republiki Sloveniji. V skladu s 26. členom Vzorčne davčne konvencije OECD se lahko izmenjujejo sledeče kategorije:** 
   1. **dohodki iz nepremičnin,**
   2. **poslovni dobiček,**
   3. **dividende,**
   4. **obresti,**
   5. **licenčnine in avtorski honorarji,**
   6. **kapitalski dobički,**
   7. **dohodek iz naslova samostojnih osebnih storitev,**
   8. **dohodek iz zaposlitve,**
   9. **plačila direktorjem,**
   10. **dohodek iz dejavnosti umetnikov in športnikov,**
   11. **pokojnine,**
   12. **dohodek iz državnih služb in javnih pokojnin,**
   13. **izplačila študentom za študij in usposabljanje in**
   14. **ostali tuji dohodki.**

**Izmenjujejo se sledeči osebni podatki:**

* 1. **podatki o prejemniku dohodka (ime, priimek oz. naziv zavezanca, datum rojstva, kraj rojstva, datum ustanovitve družbe, davčna številka oz. številka za davčne namene, naslov);**
  2. **podatki o izplačilu (znesek, datum izplačila, vrsta dohodka, podatki o računu - številka računa, vrsta računa);**
  3. **podatki o izplačevalcu (davčna številka, naziv, naslov izplačevalca) - vsi podatki niso obvezni.**

**Podatki se z drugimi državami članicami EU izmenjajo prek omrežja CCN. Z državami, ki niso države članice EU, se podatki izmenjujejo prek zgoščenk, zaščitenimi z geslom.**

## ****Izmenjava podatkov v carinskih sistemih****

**Izmenjava podatkov lahko poteka tudi prek carinskih sistemov, ki jih upravlja Evropska komisija. Carinski organi posameznih članic podatke v sisteme le posredujejo.**

* + - * 1. **Sistem avtonomnih tarifnih kvot in oprostitev (*Autonomous Suspensions and Quotas Measures Management System –* SUSPENSIONS) na podlagi** [Uredbe Sveta (EU) 2021/2278](https://eur-lex.europa.eu/legal-content/SL/TXT/?uri=CELEX:32021R2278) **z dne 20. decembra 2021 o opustitvi dajatev skupne carinske tarife iz drugega odstavka 56. člena, točka (c), Uredbe (EU) št. 952/2013 za nekatere kmetijske in industrijske proizvode ter razveljavitvi Uredbe (EU) št. 1387/2013 in** [Uredbe sveta (EU) 2021/2283](https://eur-lex.europa.eu/legal-content/SL/TXT/HTML/?uri=CELEX:32021R2283&qid=1696321644985) **z dne 20. decembra 2021 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske proizvode ter razveljavitvi Uredbe (EU) št. 1388/2013. Obdelujejo se statistični in ekonomski podatki, obrazložitev in opis produkta, obdobje oprostitve, tarifna stopnja, koda TARIC, status zahteve in drugi podatki o zadevi.**

**Po 5 letih se preveri aktivnost uporabnika, glede na aktivnost in veljavnost oprostitev se lahko uporabniški račun ukine ali podaljša za novo obdobje. Podatki, ki se nanašajo na produkte, ki so del carinske unije s Turčijo, se lahko prenašajo tudi v to državo.**

* + - * 1. **Nadzorni sistem za ugotavljanje trendov v trgovini in spremljanje trgovine (*Surveillance system for purposes in order to identify trends in trade and monitor trade* *–* SURVEILLANCE) spremlja transakcije zaradi zagotavljanja pravilnega in enotnega izvajanja tarife Unije v okviru sprostitev v prosti promet in izvoza. Sistem državam članicam pomaga prepoznati tvegane transakcije. Podatki se obdelujejo na podlagi 12. člena in petega odstavka 56. člena** [Uredbe (EU) št. 952/2013 Evropskega parlamenta in Sveta](https://eur-lex.europa.eu/legal-content/SL/TXT/?uri=CELEX%3A32013R0952) **z dne 9. oktobra 2013 o carinskem zakoniku Unije (UCC) ter 55. in 56. člena** [Izvedbene uredbe Komisije (EU) 2015/2447](https://eur-lex.europa.eu/legal-content/SL/TXT/?uri=CELEX%3A32015R2447) **z dne 24. novembra 2015 (UCC IA) s prilogami 21-01, 21-02 in 21-03. Obdelujejo se:**
    1. **registracijska in identifikacijska številka gospodarskega subjekta (EORI) izvoznika, prejemnika, uvoznika, deklaranta in zastopnika za DDV (ali imetnika dovoljenja),**
    2. **referenčna številka gibanja (MRN),**
    3. **identifikacijska številka za DDV,**
    4. **identifikacijska številka uvoznika na enem mestu (IOSS),**
    5. **id. številka zabojnika.**

**Podatki se hranijo najdlje 10 let.**

* + - * 1. **Carinski sistem EU za obvladovanje tveganj (*EU Customs Risk Management System* – CRMS2) je sistem EU za izmenjavo informacij o tveganjih med carinskimi organi držav članic in Komisijo ter Norveško, Švico in Severno Irsko. Carinikom na meji in v nacionalnih centrih za analizo tveganja omogoča, da izmenjujejo informacije o nezakonitih ali sumljivih pošiljkah, ki predstavljajo tveganje. Podatki se obdelujejo na podlagi prvega odstavka 16. člena in petega odstavka 46. člena** [Uredbe (EU) št. 952/2013 Evropskega parlamenta in Sveta](https://eur-lex.europa.eu/legal-content/SL/TXT/?uri=CELEX%3A32013R0952) **z dne 9. oktobra 2013 o carinskem zakoniku Unije (UCC) ter 36. člena** [Izvedbene uredbe Komisije (EU) 2015/2447](https://eur-lex.europa.eu/legal-content/SL/TXT/?uri=CELEX%3A32015R2447) **z dne 24. novembra 2015 (UCC IA).** **Obdelujejo se:**
      1. **podatki o uporabnikih sistema (ime in priimek, kontaktni podatki – elektronski naslov, telefonska številka, oddelek, uporabniško ime);**
      2. **podatki o fizičnih osebah, ki predstavljajo tveganje (ime in priimek, naslov, št. osebnega dokumenta, nacionalnost, osebni opis).**

**Podatki se hranijo še 10 let po evidentiranju tveganja.**

* + - * 1. **Sistem za registracijo izvoznikov, pooblaščenih za potrjevanje porekla blaga (*Registered Exporter system, the responsible Member States customs authorities dealing with requests related to registered exporters* – REX) na podlagi 68. in 80. člena** [Izvedbene uredbe Komisije (EU) 2015/2447](https://eur-lex.europa.eu/legal-content/SL/TXT/?uri=CELEX:32015R2447) **z dne 24. novembra 2015 (UCC IA). Obdelujejo se podatki:**

1. **ime izvoznika,**
2. **polni naslov in država,**
3. **kontaktni podatki,**
4. **številka EORI.**

**Del podatkov se lahko posreduje tudi Norveški, Švici in Turčiji.**

**Podatki se hranijo še 10 let po zaprtju registracije.**

* + - * 1. **Varnostna analitika sistema ICS2 (*Safety and Security Analytics processing* – ICS2 SSA) je namenjena o**bvladovanju in upravljanju tveganj na carinskem področju ter izvajanju ukrepov za zagotovitev enotne uporabe carinskih kontrol, uporabo prednostnih področij nadzora, skupnih meril in standardov tveganja ter izmenjavo informacij o tveganju in ukrepanju za prilagoditev skupnega okvira carinskega upravljanja tveganja v nujnih primerih (tj. odziv na krize). Na podlagi četrtega odstavka 46. člena in drugega odstavka 47. **člena** [Uredbe (EU) št. 952/2013 Evropskega parlamenta in Sveta](https://eur-lex.europa.eu/legal-content/SL/TXT/?uri=CELEX%3A32013R0952) **z dne 9. oktobra 2013 o carinskem zakoniku Unije (UCC)** se obdelujejo podatki:

1. o uporabnikih sistema (ime in priimek, kontaktni podatki – elektronski naslov, telefonska številka, oddelek, uporabniško ime);

ter

1. o subjektih povezanih s tveganji, ki so lahko
   * + - 1. fizične osebe (ime in priimek, naslov, lokacija blaga, transportna sredstva, elektronska pošta, telefonska številka) ali
         2. pooblaščeni gospodarski subjekti oziroma njihovi zaposleni (ime in priimek, podatki o družbi, transportna sredstva, elektronska pošta, telefonska številka, **identifikacijska številka gospodarskega subjekta –** EORI, davčna številka – TIN).

Podatki se hranijo 10 let od trenutka, ko so prvič obdelani v osrednjem sistemu.